ΑΠΟΦΑΣΗ αριθ. 5/91 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΑΝΔΟΡΑΣ της 12ης Ιουλίου 1991 που θεσπίζει τις λεπτομέρειες με τις οποίες αποδίδονται στο δημόσιο ταμείο της Ανδόρας οι εισαγωγικοί δασμοί που εισπράττονται από την Κοινότητα για λογαριασμό του Πριγκιπάτου της Ανδόρας (91/470/ΕΟΚ)

Η ΜΕΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία, με τη μορφή ανταλλαγής επιστολών, μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, και ιδίως το άρθρο 8 παράγραφος 3 στοιχείο β),

Εκτιμώντας:

ότι πρέπει να θεσπιστούν οι λεπτομέρειες απόδοσης στο δημόσιο ταμείο της Ανδόρας των εισαγωγικών δασμών που εισπράττονται από την Κοινότητα επί των εμπορευμάτων για λογαριασμό του Πριγκιπάτου, καθώς και το ποσοστό που πρέπει να αφαιρεθεί από την Κοινότητα για να καλυφθούν τα διοικητικά έξοδα σύμφωνα με την ισχύουσα στην Κοινότητα σχετική ρύθμιση 7 ότι η εφαρμογή, εφόσον γίνει, διατάξεων παρόμοιων με τις διατάξεις που αναφέρονται στον κανονισμό (ΕΟΚ, Ευρατόμ) αριθ. 1552/89 του Συμβουλίου (1) θα απλοποιήσει αυτές τις λεπτομέρειες 7 ότι η μεικτή επιτροπή μπορεί, εξάλλου, να επανεξετάσει τις διατάξεις που εγκρίνονται με την παρούσα απόφαση για να ληφθεί υπόψη η κατάσταση που θα έχει διαμορφωθεί την 1η Ιανουαρίου 1993,

ΑΠΟΦΑΣΙΖΕΙ:

Άρθρο 1

Όσον αφορά τη βεβαίωση, τον έλεγχο και την απόδοση των εισαγωγικών δασμών που εισπράττονται επί των εμπορευμάτων που προορίζονται για την Ανδόρα, οι διατάξεις του άρθρου 3 και του άρθρου 6 παράγραφος 1, παράγραφος 2 στοιχεία α) και β) και παράγραφος 3 πρώτο εδάφιο, του άρθρου 10 παράγραφος 1 και του άρθρου 17 παράγραφος 2 του κανονισμού (ΕΟΚ, Ευρατόμ) αριθ. 1552/89 εφαρμόζονται τηρουμένων των αναλογιών και προβλέπουν ιδίως:

α) τα κράτη μέλη τηρούν, για τους εισαγωγικούς δασμούς που εισπράττονται επί των εμπορευμάτων και προορίζονται για την Ανδόρα, ξεχωριστά λογιστικά βιβλία παρόμοια με αυτά που προβλέπονται για τους ίδιους πόρους της Κοινότητας στο άρθρο 6 παράγραφος 1 και παράγραφος 2 στοιχεία α) και β) του κανονισμού (ΕΟΚ, Ευρατόμ) αριθ. 1552/89 7 β) μόνον οι δασμοί που έχουν βεβαιωθεί από τα τελωνεία τα οποία αναφέρονται στο παράρτημα Ι της συμφωνίας περιλαμβάνονται στα προαναφερθέντα λογιστικά βιβλία. Αυτοί οι δασμοί περιλαμβάνονται σ' αυτά μόνο στο μέτρο που το αντίγραφο του εντύπου αριθ. 5 του εγγράφου Τ2 ΑΝ ή το αντίγραφο του εγγράφου T2L ΑΝ που χρησιμεύουν για να δικαιολογήσουν την άφιξη των εν λόγω εμπορευμάτων στο Πριγκιπάτο της Ανδόρας, θεωρείται από τις τελωνειακές αρχές της Ανδόρας και προσκομίζεται δεόντως στο τελωνείο που το εξέδωσε 7 γ) τα ενδιαφερόμενα κράτη μέλη διαβιβάζουν στην Επιτροπή, όπως προβλέπεται στο άρθρο 6 παράγραφος 3 πρώτο εδάφιο του κανονισμού (ΕΟΚ, Ευρατόμ) αριθ. 1552/89, καταστάσεις των λογιστικών βιβλίων τους που επισυνάπτονται στα λογιστικά βιβλία που αφορούν τους ιδίους πόρους. Οι καταστάσεις, που καταρτίζονται με τον ίδιο τρόπο όπως οι καταστάσεις για τους ιδίους πόρους, δείχνουν επίσης τα συνολικά ποσά των δασμών που εισπράττονται σε κάθε τελωνείο 7 δ) τα δικαιολογητικά έγγραφα διατηρούνται σύμφωνα με τις διατάξεις του άρθρου 3 πρώτο και δεύτερο εδάφιο. Τα εν λόγω δικαιολογητικά και τα έγγραφα που αφορούν τους ιδίους πόρους ταξινομούνται ξεχωριστά 7 ε) οι διορθώσεις των βεβαιωθέντων δασμών ή των λογιστικών βιβλίων που έχουν γίνει μετά τις 31 Δεκεμβρίου του τρίτου έτους μετά το έτος κατά το οποίο γίνεται η αρχική βεβαίωση δεν λαμβάνονται υπόψη, εκτός των σημείων εκείνων που γνωστοποιούνται πριν από αυτήν την ημερομηνία, είτε από την Επιτροπή, είτε από ένα κράτος μέλος, είτε από την Ανδόρα 7 στ) εφαρμόζονται οι διατάξεις του άρθρου 18 του κανονισμού (ΕΟΚ, Ευρατόμ) αριθ. 1552/89. Οι εν λόγω έλεγχοι αφορούν επίσης τα έγγραφα που χρησιμεύουν για να δικαιολογήσουν την άφιξη των σχετικών εμπορευμάτων στην Ανδόρα και αναφέρονται στο στοιχείο β) του παρόντος άρθρου. Οι εξουσιοδοτημένοι εκπρόσωποι της Ανδόρας μπορούν να συμμετάσχουν σ' αυτούς τους ελέγχους 7 ζ) τα ενδιαφερόμενα κράτη μέλη εγγράφουν σε πίστωση λογαριασμού της Επιτροπής που προβλέπεται στο άρθρο 9 του κανονισμού (ΕΟΚ, Ευρατόμ) αριθ. 1552/89, μέσα στις προθεσμίες που προβλέπονται στο άρθρο 10 παράγραφος 1 και ύστερα από αφαίρεση των εξόδων είσπραξης, τους δασμούς που περιλαμβάνονται στα λογιστικά βιβλία τα οποία προβλέπονται στο άρθρο 6 παράγραφος 2 στοιχεία α) και β) του κανονισμού (ΕΟΚ, Ευρατόμ) αριθ. 1552/89.

Το ποσοστό των εισαγωγικών δασμών που εισπράττονται από την Κοινότητα για λογαριασμό του Πριγκιπάτου της Ανδόρας, που μπορεί να αφαιρεθεί από την Κοινότητα για τα έξοδα είσπραξης, καθορίζεται σε 10 %. Αυτός ο αριθμός θα μπορεί να αναθεωρηθεί από τη μεικτή επιτροπή.

η) τα κράτη μέλη απαλλάσσονται από την υποχρέωση να αποδίδουν στην Επιτροπή τα ποσά που αντιστοιχούν στους βεβαιωθέντες δασμούς για την Ανδόρα μόνον εφόσον πληρούνται οι όροι που προβλέπονται στο άρθρο 17 παράγραφος 2 του κανονισμού (ΕΟΚ, Ευρατόμ) αριθ. 1552/89.

Άρθρο 2

Τα ποσά που εγγράφονται μετατρέπονται από την Επιτροπή και καταχωρούνται στα λογιστικά βιβλία της σε Ecu σύμφωνα με τις λεπομέρειες εκτέλεσης του δημοσιονομικού κανονισμού της 21ης Δεκεμβρίου 1977 (1), κατ' εφαρμογή του γενικού προϋπολογισμού των Ευρωπαϊκών Κοινοτήτων.

Άρθρο 3

Μέσα σε τριάντα ημέρες μετά τη γνωστοποίηση κάθε εγγραφής από τα κράτη μέλη, η Επιτροπή επιστρέφει σε Ecu τα ποσά που έχουν καταχωρηθεί σε λογαριασμό που εκφράζεται σε Ecu, τον οποίο έχει ανοίξει η Ανδόρα. Η Ανδόρα γνωστοποιεί στην Επιτροπή τα στοιχεία του λογαριασμού που πρέπει να πιστωθεί. Η Ανδόρα αναλαμβάνει τα έξοδα διαχείρισης αυτού του λογαριασμού.

Άρθρο 4

Η παρούσα απόφαση αρχίζει να ισχύει την 1η Ιουλίου 1991.

Ανδόρα λα Βέλια, 12 Ιουλίου 1991.

Για τη μεικτή επιτροπή Ο Πρόεδρος Oscar RIBAS REIG